महाराजा छत्रसाल की प्रतिमा न लगने से असंतोष : मड़वैया
अभा बुंदेलखंड साहित्य व संस्कृति परिषद द्वारा सोमवार को टीनशेड तिराहे पर एक कार्यक्रम आयोजित हुआ। इसमें महाराजा छत्रसाल के शौर्य व साहस की चर्चा कर उनका स्मरण किया।
इस मौके पर वरिष्ठ साहित्यकार कैलाश मड़वैया ने कहा कि वर्तमान में बुंदेलखंड की हर स्तर पर उपेक्षा की जा रही है। उन्होंने कहा कि उच्च शिक्षा मंत्री उमाशंकर गुप्ता द्वारा टीनशेड तिराहा पर महाराजा छत्रसाल की प्रतिमा लगाए जाने के लिए भूमिपूजन किया था। इसके बाद अभी 8 माह पूर्व महापौर आलोक शर्मा ने छत्रसाल जयंती पर प्रतिमा लगवाने का आश्वासन दिया था, जो अब तक पूरा नहीं किया गया। इससे बुंदेलखंड के लोगों में असंतोष है।
कार्यक्रम में पूर्व मीनू तिवारी व रामकिशन सेन ने महाराजा छत्रसाल पर आधारित गीत प्रस्तुत किए। वरिष्ठ समाजसेवी गौरीशंकर शर्मा गौरीश, जगदीश रावत, राहुल चौबे, भीखराज त्रिपाठी, डीके गुप्ता, ओमप्रकाश श्रीवास्तव, राकेश चतुर्वेदी ने भी महाराजा छत्रसाल पर विचार व्यक्त किए। इस अवसर पर बड़ी संख्या में लोग मौजूद थे।
awa_Deva hin_Deva hin_Deva awa_Deva